**Tehnike dominacije (Master Suppression Techniques)** su koncept kojega je 1945. godine definirao norveški psiholog i filozof Ingjald Nissen, a koji podrazumijeva načine neizravnog omalovažanja i ponižavanja suparnika\_ce. Kasnih 1970-ih godina ovaj koncept je popularizirala norveška socijalna psihologinja Berit Ås  koja je prvotnih devet Nissenovih tehnika smanjila na pet i koja je objasnila da je to tehnika koju muškarci uglavnom koriste protiv žena na radnom mjestu. Tehnike dominacije definirane su kao strategije društvene manipulacije pomoću kojih dominantna skupina održava svoju dominaciju u već uspostavljenoj ili prikrivenoj hijerarhiji. Ove tehnike se često spominju u skandinavskim zemljama u znanstvenim i javnim raspravama gdje se izraz također koristi za vrste društvenih manipulacija koje nisu dio koncepta Berit Ås.

Pet glavnih tehnika dominacije prema Ås
---------------------------------------

### Učiniti nevidljivim\_om

Marginalizirati protivnike\_ce šutnjom ili ih ignorirati na drugi način.

Primjeri:

* Osoba koja govori tvrdi da je ideja njegova/njezina iako je to ideja njegovog/njezinog protivnika\_ce.
* Kada protivnik\_ca trebaju početi govoriti, drugi sudionici\_ce započinju međusobno razgovarati ili pregledavati svoje papire kako bi potkopali ono što protivnik\_ca govori.

### Ismijavanje

 
Prikazivanje argumenata protivnika\_ce ili samih protivnika\_ca na smiješan način.

Primjer:

* Reći protivniku\_ci da izgleda ljupko kada je ljut\_a dok pokušava optužiti nekoga da je učinio nešto loše.

### Uskraćivanje podataka

Isključivanje osobe iz procesa donošenja odluka ili svjesno neproslijeđivanje informacija kako osoba ne bi mogla učiniti informirani izbor.

Primjeri:

* Ne pozivati osobu na sastanak na kojemu će se govoriti o pitanju koje se odnosi na njega.
* Odluke se ne donose na konferenciji na kojoj su svi prisutni, već na večernjoj zabavii, kasnije navečer, na koju su pozvani samo neki sudionici\_ce.

### Kontradiktorne i nejasne poruke

 
Kažnjavanje ili omalovažavanje postupaka protivnika\_ce na neki drugi način bez obzira na njegovo, tj. njezino ponašanje.

Primjer:

* Unatoč temeljitom izvršavanju zadataka, protivnik\_ca dobiva pritužbe zbog sporosti. Protivnik\_ca dobiva pritužbe da je neuredan\_na iako zadatke izvršava učinkovito.

### Nametanje osjećaja krivnje/posramljivanje

Sramotiti nekoga ili okrivljavati nekoga za položaj u kojem se nalazi.

Primjer:

* Kada je osoba zabrinuta zbog klevete kojoj je izložena, protivniku\_ci se govori da je to njegova/njezina greška jer se (na primjer) izazovno oblači.

Tehnike koje je Ås kasnije dodala
---------------------------------

Berit Ås je kasnije dodala dvije dodatne tehnike dominacije.

### Objektiviziranje

 
Raspravljati o izgledu ili nastupu jedne ili više osoba u situaciji u kojoj to nije važno.

### Sila/prijetnja silom

Prijetnja ili korištenje fizičke snage prema jednoj ili više osoba.

Primjer:

* "Još jedna tvoja riječ i razbit ću ti lice!"

Mjere za suzbijanje tehnika dominacije
--------------------------------------

Grupa doktoranada na sveučilištu u Stockholmu  formulirala je pet strategija za suzbijanje tehnika dominacije: 

* Zauzimanje mjesta
* Ispitivanje
* Karte na stolu
* Prekidanje uzorka
* Intelektualizacija
* Vizualizacija
* Pridržavanje
* Informiranje
* Dvostruko nagrađivanje
* Potvrđivanje razumnih standarda

Centar za ravnopravnost spolova u Norveškoj objavio je članak o tome kako se boriti protiv ovog fenomena.

Povezano
--------

* Psihološka manipulacija

vanjske poveznice
-----------------

* Berit Ås: Savladajte tehnike dominacije Arhivirano 2021-09-24 na Wayback Machine-u